b'\n_START_ARTICLE_\nGr\xc3\xb8nlands hjemmestyre\n_START_PARAGRAPH_\nGr\xc3\xb8nlands hjemmestyre er den politiske forvaltningen av Gr\xc3\xb8nland.\n_START_SECTION_\nF\xc3\xb8r hjemmestyreordningen\n_START_PARAGRAPH_\nI 1953 endret Gr\xc3\xb8nland status fra \xc3\xa5 v\xc3\xa6re en koloni under Danmark, til \xc3\xa5 v\xc3\xa6re likestilt med danske borgere. Men, ogs\xc3\xa5 tidligere har det v\xc3\xa6rt en gradvis \xc3\xb8kning av Gr\xc3\xb8nlands medbestemmelsesrett._NEWLINE_Fra 1860 etablerte Danmark Forstanderskap i alle koloniomr\xc3\xa5der. Dette ga Gr\xc3\xb8nland medbestemmelsesrett i samfunnsutviklingen. Disse var en slags \xc2\xabfattigkasse\xc2\xbb, som hjalp de fattigste, og de som hadde kommet opp i \xc3\xb8konomiske problemer. De hadde ogs\xc3\xa5 en begrenset politimyndighet._NEWLINE_I 1911 ble forstanderskapene oppl\xc3\xb8st, og erstattet med to Landsr\xc3\xa5d; et for Sydgr\xc3\xb8nland og et for Nordgr\xc3\xb8nland. Samtidig ble kommuner\xc3\xa5dene opprettet. Landsr\xc3\xa5dene var b\xc3\xa5de r\xc3\xa5dgivende organer overfor danske myndigheter og behandlet selv enkeltsaker som ble oversendt dem fra Danmark. Landsr\xc3\xa5dene hadde ogs\xc3\xa5 myndighet til \xc3\xa5 foresl\xc3\xa5 nye lover for landsdelen de representerte. _NEWLINE_Fra 1925 ble det etablert sysselr\xc3\xa5d, med representanter fra b\xc3\xa5de Danmark og Gr\xc3\xb8nland. Dette var et samarbeid mellom danske embedsmenn og gr\xc3\xb8nlandske kommuner\xc3\xa5dsformenn. _NEWLINE_I 1951 fikk Gr\xc3\xb8nland endelig sin f\xc3\xb8rste enhetlige forsamling, da de to landsr\xc3\xa5dene ble sl\xc3\xa5tt sammen til ett; Gr\xc3\xb8nlands Landsting. Landstinget er forl\xc3\xb8peren til dagens Hjemmestyre, og fungerte helt til 1979 da Hjemmestyret ble etablert.\n_START_SECTION_\nLandstinget og Landsstyret\n_START_PARAGRAPH_\nGr\xc3\xb8nlands hjemmestyre best\xc3\xa5r av Gr\xc3\xb8nlands Landsting, som er en folkevalgt forsamling (parlament), og Gr\xc3\xb8nlands Landsstyre (regjering), som er politisk ansvarlig for hjemmestyrets daglige drift. Landsstyret har ogs\xc3\xa5 en rekke direktorater under seg.\n_START_SECTION_\nEt mulig framtidig selvstyre\n_START_PARAGRAPH_\nHjemmestyret er i en prosess for \xc3\xa5 oppn\xc3\xa5 selvstyre innenfor det danske riksfellesskapet. Gr\xc3\xb8nlands Landsstyre besluttet ved \xc3\xa5rsskiftet 1999-2000 \xc3\xa5 nedsette en selvstyrekommission; Selvstyrekommissionen. Bakgrunnen var den utviklingen som hadde skjedd siden hjemmestyret blev innf\xc3\xb8rt i 1979, der man s\xc3\xa5 at stadig flere saksomr\xc3\xa5der ble overtatt av hjemmestyret, samtidig med at Gr\xc3\xb8nlands forhold til omverdenen har endret seg. En slik endring er f.eks. Danmarks medlemskap i EU, der Danmark i stigende grad overf\xc3\xb8rer kompetanse til EU. Samtidig foreg\xc3\xa5r det i verden en generell globaliseringsprosess, som krever at Gr\xc3\xb8nland selvstendig kan ivareta sine interesser. P\xc3\xa5 den bakgrunnen fant det dav\xc3\xa6rende Landsstyret det n\xc3\xb8dvendig \xc3\xa5 iverksette et arbeide for \xc3\xa5 klarlegge Gr\xc3\xb8nlands fremtidige stilling innenfor riksfellesskapet._NEWLINE_En annen viktig oppgave var dessuten \xc3\xa5 beskrive hjemmestyrets n\xc3\xa5v\xc3\xa6rende forfatningsrettslige stilling, samt \xc3\xa5 utarbeide et grunnlag for \xc3\xa5 utvikle Gr\xc3\xb8nlands selvstendighet innenfor riksfellesskapets rammer._NEWLINE_Kommisjonen leverte sin rapport 11. april 2003, der den foreslo en \xe2\x80\x9dPartnerskapstraktat mellom Gr\xc3\xb8nland og Danmark om Gr\xc3\xb8nlands selvbestemmelsesrett\xe2\x80\x9d. Dette skulle signalisere at det ogs\xc3\xa5 i fremtiden var \xc3\xb8nskelig med et godt og tett forhold mellom riksfellesskapets parter, og at forholdet skulle baseres p\xc3\xa5 oppfattelsen av likeverdige parter, som gjensidig respekterer hverandre. Det er Selvstyrekommissionen oppfattelse at selvstyre s\xc3\xa5 langt det er mulig b\xc3\xb8r v\xc3\xa6re basert p\xc3\xa5 en selvb\xc3\xa6rende \xc3\xb8konomi, der Danmarks tilskudd til Gr\xc3\xb8nland p\xc3\xa5 sikt reduseres vesentlig. Derfor var det viktig i fremtiden \xc3\xa5 fokusere p\xc3\xa5 den samlede \xc3\xb8konomi i samfunnet, ikke minst Gr\xc3\xb8nlands handel med utlandet._NEWLINE_Rapporten ble behandlet i Gr\xc3\xb8nlands Landsting, og det ble utarbeidet et mandat for forhandling med den danske regjeringen. Forhandlingene resulterte i at Gr\xc3\xb8nlands landstyreformann, Hans Enoksen, og den danske statsminister, Anders Fogh Rasmussen, den 21. juni 2004, p\xc3\xa5 25-\xc3\xa5rsdagen for innf\xc3\xb8ring av hjemmestyre i Gr\xc3\xb8nland, underskrev en fullmakt for en gr\xc3\xb8nlandsk-dansk F\xc3\xa6lleskommission for Selvstyre. Hovedoppgaven for kommisjonen er, med utgangspunkt i Gr\xc3\xb8nlands n\xc3\xa5v\xc3\xa6rende forfatningsmessige plassering, og i overensstemmelse med det gr\xc3\xb8nlandske folks selvbestemmelsesrett i henhold til folkeretten, \xc3\xa5 foresl\xc3\xa5 hvordan de gr\xc3\xb8nlandske myndigheter kan overta ytterligere kompetanse og ansvar, der dette er forfatningsmessig mulig._NEWLINE_Kommisjonen skal basere sitt arbeide p\xc3\xa5 prinsippet om at det skal v\xc3\xa6re overensstemmelse mellom rettigheter og plikter. Dessuten skal kommisjonen foresl\xc3\xa5 en nyordning vedr\xc3\xb8rende det \xc3\xb8konomiske forholdet mellom Gr\xc3\xb8nland og Danmark. Det fremg\xc3\xa5r videre av mandatet at det er opp til det gr\xc3\xb8nlandske folk \xc3\xa5 avgj\xc3\xb8re om Gr\xc3\xb8nland \xc3\xb8nsker selvstendighet._NEWLINE_Gr\xc3\xb8nlandsk-dansk Selvstyrekommission ledes fra 2006 av Jonathan Motzfeldt. _NEWLINE_P\xc3\xa5 Folketinget har de 4 gr\xc3\xb8nlandske representantene etablert en samarbeidsgruppe som jobber for gr\xc3\xb8nlandsk selvstendighet. Denne gruppen heter Den Nordatlantiske Gruppe.'